SET ปิดเช้ารีบาวด์ 1 จุด แนะจับตาการเมืองในประเทศ
SET ปิดเช้ารีบาวด์ 1 จุด แนะติดตามความเคลื่อนไหวทางการเมืองในประเทศ แนวโน้มตลาดบ่ายคาดแกว่งตัวอิงทางลง ให้แนวรับสัปดาห์นี้ 1,610 จุด ถ้าหลุดให้ถัดไป 1,595 จุด ส่วนแนวต้าน 1,630 บาท แต่ไม่น่าผ่านได้
SET ปิดเช้ารีบาวด์ 1 จุด แนะติดตามความเคลื่อนไหวทางการเมืองในประเทศ แนวโน้มตลาดบ่ายคาดแกว่งตัวอิงทางลง ให้แนวรับสัปดาห์นี้ 1,610 จุด ถ้าหลุดให้ถัดไป 1,595 จุด ส่วนแนวต้าน 1,630 บาท แต่ไม่น่าผ่านได้
22 ส.ค. 2565

นายณรงค์เดช จันทรไพศาล ผู้ช่วยผู้อำนวยการฝ่ายวิเคราะห์หลักทรัพย์ บล.ไอร่า กล่าวว่า ตลาดหุ้นไทยเช้าวันนี้เคลื่อนไหวออกด้านข้างในกรอบจำกัด ตอบรับปัจจัยเชิงลบจากต่างประเทศ และยังไม่มีปัจจัยบวกใหม่ๆ เข้ามา ขณะที่มีปัจจัยการเมืองในประเทศเข้ามากระทบด้วย โดยเฉพาะประเด็นการยื่นศาลรัฐธรรมนูญตีความวาระการดำรงตำแหน่งนายกรัฐมนตรี 8 ปีของ พล.อ.ประยุทธ์ จันทร์โอชา
โดยตลาดฯ ตอบรับปัจจัยลบจากความกังวลการปรับลดขนาดงบดุล (QT) ของธนาคารกลางสหรัฐ (เฟด) ที่จะเพิ่มวงเงินขึ้นในเดือน ก.ย.65 อาจไปสู่ระดับ 9.5 หมื่นล้านเหรียญสหรัฐ จากระดับเดิมที่ 4.75 หมื่นล้านเหรียญสหรัฐ ทำให้ตลาดหุ้นอาจดูไม่ดีในช่วงปลาย ส.ค.ถึงต้น ก.ย.65 ส่วนการคาดการณ์การปรับขึ้นดอกเบี้ย 0.75% หรือ 0.50% ในการประชุมเฟดวันที่ 20-21 ก.ย.นั้นตลาดรับรู้ไปและ Price in ไปมากแล้ว แต่เงินที่ถูกดูดกลับจากระบบมากขึ้นอีกกว่าเท่าตัวน่าจะเป็น Key สำคัญ ซึ่งจะต้องติดตามท่าทีของประธานเฟดในการประชุมรอบแจ็กสันโฮลว่าจะส่งสัญญาณกับสองประเด็นดังกล่าวอย่างไร ประกอบกับตลาดหุ้นไทยปรับตัวขึ้นเร็วไม่พักตอนนี้จึงเห็นจังหวะการย่อตัวบ้าง
สำหรับแนวโน้มตลาดช่วงบ่าย คาดว่าตลาดแกว่งตัวออกด้านข้างอิงทางลง มองดัชนีสัปดาห์นี้มีแนวรับ 1,610 จุด ถ้าหลุดก็ให้แนวรับถัดไปที่ 1,595 จุด ส่วนแนวต้าน 1,630 บาทแต่ไม่น่าจะผ่านไปได้
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
KBANK มูลค่าการซื้อขาย 1,020.40 ล้านบาท ปิดที่ 154.00 บาท ราคาไม่เปลี่ยนแปลง
TGE มูลค่าการซื้อขาย 1,010.74 ล้านบาท ปิดที่ 2.00 บาท เพิ่มขึ้น 0.05 บาท
PTTEP มูลค่าการซื้อขาย 980.20 ล้านบาท ปิดที่ 159.00 บาท เพิ่มขึ้น 1.50 บาท
BANPU มูลค่าการซื้อขาย 901.87 ล้านบาท ปิดที่ 13.90 บาท ราคาไม่เปลี่ยนแปลง
PTT มูลค่าการซื้อขาย 707.90 ล้านบาท ปิดที่ 37.00 บาท ราคาไม่เปลี่ยนแปลง